СЪОБЩЕНИЕ ЗА ПРОВЕЖДАНЕ НА КОНСУЛТАЦИИ
На основание чл.127, ал.2 от ЗУТ и чл.20, ал.1, т.1 от Наредбата за извършване на екологични оценки на планове и програми, съобщаваме ви, че в периода 05.12.2017г. – 05.01.2018г. се провеждат консултации по Предварителен проект на Общ устройствен план на община Земен и Екологична оценка към него. За повече информация: http://zemen-bg.com/. раздел „Обяви“ и „Новини“
СЪОБЩЕНИЕ ЗА ПРОВЕЖДАНЕ НА КОНСУЛТАЦИИ ПО ПРЕДВАРИТЕЛЕН ПРОЕКТ НА ОБЩ УСТРОЙСТВЕН ПЛАН НА ОБЩИНА ЗЕМЕН И ЕКОЛОГИЧНА ОЦЕНКА КЪМ НЕГО
Във връзка с изискванията на нормативната уредба на 05.12.2017 г. е открита процедура за провеждане на консултации по изготвения Предварителен проект на Общ устройствен план (ОУП) на община Земен, включително и на Доклад за Екологична оценка (ЕО) към него. 
Възложител на ОУП и на Екологичната оценка към него е Община Земен с адрес: град Земен, ул. “Христо Ботев“ № 3, Лице за връзка: Даниела Владимирова, заместник кмет
Общият устройствен план се разработва от „Геоконсулт-България“ ЕООД, София с ръководител екип проф. д-р арх. Иван Никифоров, д. а. н. въз основа на Техническо задание и опорен план, одобрени от ОбС-Земен. 
Органът, отговорен за одобряването на ОУПО е Общински експертен съвет по устройство на територията. Органът отговорен за прилагането на ОУПО е Община Земен.  
Изработването на ОУПО се фи​нансира от бюджета на община Земен с финан​со​вата под​​крепа на Министерството на инвестиционното проектиране (сега Министерството на ре​ги​о​нал​ното развитие и благоустройството).  Разработва се дву​​фаз​но – пред​варителен и окон​​​ча​​телен про​е​кт, с период на действие  20 години до 2035 г.
Основната стратегическа цел на Общия устройствен план на община Земен /ОУПО/ е да бъде създаде основа за по-ефективно планиране на общинската територия за постигане на устойчиво устройствено развитие в перспектива. Предвид анализа на състоянието на ресурсите и на отделните функционални системи и изведените проблеми следва заключението, че бъдещото управление на устройствените процеси на територията ще бъде ефективно и целесъобразно само, ако се основава на устройствен план, обхващащ цялата територия на общината и на създадени въз основа на него цялостни подробни устройствени планове за урбанизираните територии.
Също така да бъде създадена оптимална пространствена и функционална структура на развитие, както и да бъде изградено комплексно устройство на общината в единство на урбанизираните структури със съществуващите природна и антропогенна среда и специфични социално-икономически условия. 

Основните задачи, които следва да бъдат изпълнени с оглед постигане на целите на проекта са:

· Да се определи нормативна основа на териториалния обхват за пространствено развитие на общината и нейното демографско развитие; 

· Да се определи функционалното предназначение на терените по структурни единици с техните насочващи пространствени и социални параметри;

· Да се определи вътрешната структура и елементи на функционалните системи Обитаване, Труд и Отдих;

· Да се създаде организация, йерархична съподчиненост и локализиране на основните елементи от социалния сервиз;

· Да се определи структурата, трасетата и принципите за връзките между елементите на главната комуникационна мрежа;

· Да се реши развитието, оразмеряването и провеждането на елементите на инженерните мрежи;

· Да се организират, разграничат и оразмерят елементите от зелената система на общината;

· Да се създадат условия за поддържане на екологическото равновесие и опазване на околната среда от неблагоприятни антропогенни въздействия;

· Да се създадат условия за баланс между реализацията на ресурсния потенциал на територията на общината и опазването на богатото ѝ природно наследство;

· Да се регламентира допустимо натоварване на естествените рекреационни ресурси;

· Да се разработи програма от мероприятия и система за управление и реализация на ОУПО.

На територията на община Земен няма обявени защитени територии по смисъла на Закона за защитените територии. Съгласно Закона за биологичното разнообразие, като част от мрежата Натура 2000, в границите на общината влизат две защитени зони – Защитена зона „Земен“ – по Директивата за местообитанията и Защитена зона „Ноевци“ -  по Директивата за птиците, поради което като приложение към ЕО е изготвен и доклад за оценка на въздействието на ОУПО върху предмета и целите на опазване в защитените зони.   
Проектът на ОУП подлежи на задължително обществено обсъждане по реда на чл.127(1) от ЗУТ. То ще се проведе на 11.01.2018 г. от 11.00 часа в залата на ОС гр. Земен
Общият устройствен план и доклада за Екологичната оценка към него, са на разположение на интересуващите се в сградата на Общинска администрация Земен:  град Земен, ул. “Христо Ботев“ № 3,  всеки работен ден от 9.30 до 17.30 часа, както и на интернет адрес: http://zemen-bg.com/
Становища и мнения по ОУП и ЕО могат да се депозират в сградата на Община Земен, на факс + 359 7741 / 24 62 или на електронна поща: obshtina_zemen@abv.bg както и по време на срещата за обществено обсъждане.
Лице за връзка по провеждане на консултациите: Даниела Владимирова, тел. + 359 7741 / 24 94 – централа
Краен срок за провеждане на консултациите по ОУП и ЕО е 17.30 часа на 04.01.2018 г. 
***   ***   ***
